
Készült:  Kunpeszér Községi Önkormányzat Képviselő-testületének 2014. február 13-án,              

                Kunadacs Községi Önkormányzat Képviselő-testületével Kunadacson 1600 órai 

                kezdettel az Önkormányzat tanácskozótermében megtartott együttes üléséről.

Jelen vannak: Kunpeszér Képviselő-testülete részéről: 

 Németh László polgármester,


             Varga Attila alpolgármester, 

             Kovács Lászlóné (3 fő)

Távolmaradását bejelentette: Milon László, Nagy Erzsébet Judit képviselők (2 fő)

Tanácskozási joggal megjelent: Boskóné Dr. Tabányi Annamária aljegyző

Dunai László Kunadacs község polgármestere üdvözli az együttes ülés résztvevőit.

Megállapítja, hogy az ülés Kunadacs Képviselő-testülete részéről határozatképes, mivel a 7 fős képviselő-testületből az ülés kezdetén a képviselők több mint fele, 4 fő megjelent, így a Képviselő-testület 1600 órakor megkezdi munkáját. 

Németh László Kunpeszér község polgármestere üdvözli az együttes Képviselő-testületi ülésén megjelenteket és megállapítja Kunpeszér község Képviselő - testületének határozatképességét, mivel az 5 fős képviselő-testületből 3 fő megjelent.

A Képviselő-testületek az egyes napirendek során külön - külön hozzák meg döntéseiket és az ülésről külön - külön jegyzőkönyv készül. 

Németh László polgármester javaslatot tesz az együttes ülés napirendjére.

N a p i r e n d:
1. Kunadacs és Kunpeszér községek képviselő-testületei együttes ülése a Kunadacs Község Önkormányzata és intézményei, és a Kunadacsi Közös Önkormányzati Hivatal 2014. évi költségvetésének elfogadására.

Előadók: polgármesterek 

Kunpeszér község Képviselő-testülete  3 igen szavazattal az ismertetett napirendet egyhangúan elfogadta.

Kunpeszér Község Önkormányzat Képviselő-testületének
28/2014.(II.13.) határozata
Napirend elfogadása
Kunpeszér Községi Önkormányzat Képviselő-testülete 2014. február 13. napján megtartott, Kunadacs Községi Önkormányzat képviselő-testületével együttes ülésének napirendjét a következők szerint határozza meg:

1. Kunadacs és Kunpeszér községek képviselő-testületei együttes ülése a Kunadacs Község Önkormányzata és intézményei, és a Kunadacsi Közös Önkormányzati Hivatal 2014. évi költségvetésének elfogadására.

Előadók: polgármesterek 

l. Napirend tárgyalása

Kunadacs és Kunpeszér községek képviselő-testületei együttes ülése a Kunadacs Község Önkormányzata és intézményei, és a Kunadacsi Közös Önkormányzati Hivatal 2014. évi költségvetésének elfogadására.
Előadó: polgármesterek

(Előterjesztés a jegyzőkönyv 1. sz. melléklete)

Németh László polgármester elmondja, hogy a közös hivatal 2014. évi költségvetése a központi költségvetésben biztosított pénzügyi lehetőségeken és a 2013. évben kialakított megosztáson alapul.

Kunpeszér részéről támogatja és javasolja a Kunpeszért érintő költségvetés elfogadását.

Elsőként Kunpeszér képviselő-testülete hozza meg a szükséges döntést. 

A Képviselő-testület 3 igen szavazattal az alábbi határozatot hozta:

Kunpeszér Község Önkormányzat Képviselő-testületének

29/2014.(II.13.) határozata
Kunpeszér Községi Önkormányzat képviselő-testülete a Kunadacsi Közös Önkormányzati Hivatal Kunpeszéri Kirendeltségére vonatkozó, Kunadacs községi önkormányzat 2014. évi költségvetési rendelet-tervezetének részét képező  rendelkezéseket elfogadja. 
Felelős: polgármester

Határidő: azonnal

Dunai László polgármester elmondja, hogy a település lakossága közmeghallgatáson kapott tájékoztatást az önkormányzat 2014. évi költségvetési lehetőségeiről. 

A Képviselő-testület második fordulóban tárgyalja költségvetésének tervezetét.

Az előterjesztés tervezetének kötelező egyeztetése megtörtént.

A Bizottságok javasolták a költségvetés előterjesztés szerinti elfogadását.

Javasolja a 2014. évi költségvetés változatlan formában történő elfogadását.

A Kunadacsi Képviselő –testület 4 szavazattal, ellenszavazat nélkül megalkotta Kunadacs Községi Önkormányzat 2014. évi költségvetési rendeletét.
Mivel az együttes ülésen több napirend, valamint kérdés, hozzászólás nem volt, Kunadacs és Kunpeszér községek Képviselő–testületeinek együttes ülése befejeződött és Kunadacs község polgármestere és Kunpeszér község polgármestere az ülést 1620 órakor bezárták.






         Kmf.
    Németh László



Boskóné Dr. Tabányi Annamária
    polgármester





  aljegyző
